
MEINI PRAWF AC ADBORTH MYFYRWYR



Mae’r adran hon yn rhoi manylion y meini prawf asesu. Y graddau y byddwch yn arddangos y rhain sy’n pennu eich gradd. Dangosir y pwysiad sydd ar gael ar gyfer pob maen prawf. Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.

	Meini Prawf Asesu Cyffredin a Ddefnyddiwyd
	Y radd a ddyfarnwyd 

	1. Gwybodaeth a Dealltwriaeth o’r Pwnc (gan gynnwys llenyddiaeth sydd wedi’i seilio ar ymchwil a gwybodaeth a dealltwriaeth o’r pwnc) 
Ehangder y gwaith ymchwil a/neu eich gwaith darllen eich hun, dethol adnoddau credadwy, defnyddio arferion cyfeirnodi priodol. Ehangder y wybodaeth a dealltwriaeth o’r cysyniadau a’r egwyddorion  sy’n sail i ac yn gysylltiedig â’r ddisgyblaeth.    
	

	


	

	
	

	2. Sgiliau Deallusol (Dadansoddiad)
Dadansoddiad, gwerthusiad a synthesis; rhesymeg, dadl a phenderfyniadau; adfyfyrio dadansoddol; trefn syniadau a thystiolaeth.
	

	



	

	
	

	3. Cymwysiadau Pedagogaidd a Phroffesiynol (Cymhwysiad a Defnydd Ymarferol)
Defnydd o ddulliau addysgol, deunyddiau, offer a thechnegau; cymhwyso cysyniadau; llunio datrysiadau arloesol a chreadigol i ddatrys problemau.  Priodoleddau arfer proffesiynol: gweithio fel unigolyn neu yn gydweithredol.  
	

	


	

	
	

	4. Sgiliau Trosglwyddadwy Allweddol
Defnydd o gyfryngau  priodol; cyflwyno a threfnu. 
	

	


	

	
	



	Marc yr Aseiniad (Mae marciau’r asesiadau’n amodol ar gadarnhad y Bwrdd Arholi.  Diben y sylwadau a’r graddau hyn yw rhoi adborth ar waith modwl a rhoi arweiniad yn unig, nes y cânt eu cadarnhau.)
	Cosbau Cyflwyno’n Hwyr (rhowch dic os ydy’n berthnasol)
	

	
	Hyd at un wythnos yn hwyr
	D (uchafswm)
	

	
	Mwy nag un wythnos yn hwyr
	Methu
	
























	
Ffurflen Hunanwerthuso Myfyriwr 



Mae’r adran hon yn ailadrodd yn gryno'r meini prawf asesu cyffredin sydd ar y tudalennau blaenorol. Y graddau y byddwch yn arddangos y rhain sy’n pennu eich marc. Gan ddefnyddio’r meini prawf hyn, ticiwch y blwch sy’n dangos orau lefel y cyrhaeddiad rydych chi’n teimlo i chi ei gyflawni mewn perthynas â phob un ohonynt. 
	RHOWCH SYLWADAU AR FEYSYDD RYDYCH CHI’N TEIMLO EICH BOD WEDI PERFFORMIO’N DDA YNDDYNT 
	RHOWCH SYLWADAU AR FEYSYDD RYDYCH CHI’N TEIMLO BOD ARNOCH ANGEN EU DATBLYGU

	Teimlaf fy mod wedi adfyfyrio a dadansoddi’r data yn eithaf effeithiol. 

	Mae angen i mi rheoli fy amser yn fwy effeithiol. 



	Meini Prawf Asesu Cyffredin a  Ddefnyddiwyd
	
CYFEIRIO 
	
D
	
C
	
B
	
A

	
	METHU’N LLWYR
	ANFODDHAOL
	BODDHAOL
	DA
	DA IAWN
	RHAGOROL

	1.  Gwybodaeth a Dealltwriaeth o’r Pwnc (gan gynnwys llenyddiaeth sydd wedi’i seilio ar ymchwil a gwybodaeth a dealltwriaeth o’r pwnc)

	2.  Sgiliau Deallusol (Dadansoddiad)

	3.  Cymwysiadau Pedagogaidd a Phroffesiynol (Cymhwysiad a Defnydd Ymarferol)

	4.  Sgiliau Trosglwyddadwy Allweddol

Perthynas dysgu ac addysgu cydweithredol a chymhelliant a chyfranogiad disgyblion.
















Nod, Ffocws a phwrpas yr ymchwil 

Cydnabyddaf fod nifer eang o strategaethau dysgu ac addysgu yn cael ei ddefnyddio yn y byd addysg heddiw.  Noda Graham Donaldson (2015) fod strategaethau addysgu a dysgu yn cael effaith uniongyrchol ar ddysgu disgyblion. Wrth ystyried nifer o strategaethau gwahanol gyda fy mhartner ymchwil, rydym ni wedi penderfynu canolbwyntio ar un strategaeth yn benodol sef dysgu ac addysgu cydweithredol ac ymarferol. Nod yr ymchwil yw darganfod sut mae’r strategaeth dysgu ac addysgu cydweithredol ac ymarferol yn hybu cyfranogiad a chymhelliant disgyblion.  Pwrpas yr ymchwil yw darganfod a yw’r strategaeth yma o ddysgu ac addysgu yn effeithiol ac yn fuddiol ar gyfer sicrhau cymhelliant a chyfranogiad disgyblion heddiw ac ar gyfer y dyfodol.   Byddaf yn ymdrin â dysgu ac addysgu cydweithredol ac ymarferol o fewn astudiaeth gwers a gynlluniwyd ac yn arsylwi ymateb y plant i’r strategaeth. Yna, dadansoddi’r canlyniadau a’r tueddiadau wrth adfyfyrio.  Byddaf yn canolbwyntio ar sut mae dysgu ac addysgu cydweithredol yn hybu cymhelliant a chyfranogiad disgyblion yn yr ysgol.
  
Cyd-destun yr ymchwil
Cynhaliwyd y gweithgarwch ymchwil yn nwy ysgol wedi’u lleoli mewn ardaloedd trefol yn Ne-Orllewin Cymru. Yn yr ysgol cyntaf, mae cyfanswm o tua 400 o ddisgyblion gan gynnwys y dosbarth meithrin rhan-amser. Mae’r ysgol yn datgan fod yr ardal lle lleolir yr ysgol o dan anfantais economaidd. Mae 27.5% o’r disgyblion yn derbyn prydau ysgol am ddim sy’n uwch na’r canran cenedlaethol. Er mae ysgol cyfrwng Gymraeg ydy’r ysgol, Saesneg yw’r brif iaith a siaredir yn y cartref gan bron 90% o’r disgyblion. (Estyn, 2006).  Yn yr ail ysgol mae tua 269 o blant yn yr ysgol a daw tua hanner y disgyblion o ardaloedd cymharol ffyniannus a'r mwyafrif helaeth o'r gweddill o ardaloedd nad ydynt yn ffyniannus nac o dan anfantais economaidd. Daw tua 68% o'r disgyblion o gartrefi lle mae'r Gymraeg yn brif iaith. Mae tua 77% ohonynt yn siarad Cymraeg fel iaith gyntaf neu i safon gyfatebol. (Estyn, 2017).  Addysgwyd fi a fy mhartner disgyblion dosbarth blwyddyn tri a phedwar.  Roedd yna 24 o ddisgyblion yn fy nosbarth i ac roedd 20 o ddisgyblion yn nosbarth fy mhartner.  Wrth i mi a fy mhartner trafod ac adfyfyrio ar ein profiadau o addysgu yn y ddwy ysgol yn ystod ein Profiad Addysgu Proffesiynol (PAP), cafon ni’r argraff o’r disgyblion eu bod yn mwynhau gwersi ymarferol ar adegau a roedden nhw’n mwynhau gwersi mwy rhyngweithiol a chydweithredol.  Drwy ystyried ein profiadau gwahanol, penderfyniwyd i ganolbwyntio ar y berthynas rhwng dysgu ac addysgu cydweithredol a chymhelliant a chyfranogiad disgyblion.  Byddaf hefyd yn ceisio darganfod i ba raddau mae cydweithio gydag eraill ac o fewn grŵp yn gymorth i ddisgyblion i ddatrys problemau.  Hefyd yn edrych ar y perthynas rhwyng dysgu traswgwricwlaidd a gweithgareddau ymarferol a chydweithredol a’r effaith maent yn cael ar gymhelliant a chyfranogiad disgyblion.  

Trosolwg byr o lenyddiaeth berthnasol 
Teimlaf fod yr ymchwil yma yn berthnasol yn sgîl newidiadau dyfodiad y cwricwlwm newydd wedi’i seilio ar adroddiad yr athro Graham Donaldson.  Awgryma Donaldson, (2015) bod addysgu a dysgu da yn hybu cydweithio.  Mewn gwirionedd, nid cysyniad newydd yw hwn. Mae llawer o theorïwyr wedi pwysleisio pwysigrwydd cydweithio er mwyn canfod gwell dealltwriaeth. Esboniwyd gan Vygotsky, (1978) bod yr hyn y mae’r plentyn yn ei ddysgu wrth gydweithio gydag eraill, bydd y plentyn yn dysgu i wneud yr hyn ar ei ben ei hun.  Mae Hattie, (2012) yn dod i gasgliad diamwys yn ei ymchwil drwy ddatgan bod dysgu cydweithredol yn effeithiol ac yn hanfodol ar gyfer datblygu ystod o sgiliau gwerthfawr. Mae’n cyfeirio at amrywiaeth o dystiolaeth o ymchwil sy’n dangos bod dysgu gyda chyfoedion yn cael effeithiau cadarnhaol ar gymhelliant, datrys problemau a chyflawniad. Yn y cyd-destun hwn, mae adborth gan gyfoedion yn neilltuol o effeithiol a bydd cynllunio ac addysgu da yn creu cyd-destunau strwythuredig ar gyfer cyflwyno adborth yn adeiladol. 
Wrth edrych ar nifer o ffynonellau o lenyddiaeth gwelir fod llawer yn addas a pherthnasol i’r cwestiwn ymchwil.  Noda DfES, (2004) pan fod gwaith grŵp yn nodwedd reolaidd o fewn gwersi yn yr ysgol, mae disgyblion yn datblygu eu dealltwriaeth o syniad neu darn o waith yn llawn oherwydd eu bod wedi ceisio esbonio a thrafod gyda disgyblion arall yn y dosbarth am y darn o waith neu cysyniad. Ychwanegwyd gan Stewart, (2014) bod dysgu cydweithredol nid yn unig yn hybu a datblygu dealltwriaeth disgyblion am bwnc neu darn o waith ond mae’n datblygu cymhelliant, agwedd ac ymddygiad disgyblion a hefyd sgiliau meddwl.  Mae’r llenyddiaeth yma yn cefnogi’r cwestiwn ymchwil ac yn dangos bod yna perthynas rhwng dysgu cydweithredol a chymhelliant disgyblion.  Ychwanegwyd gan Watkins (2009) bod dysgu ac addysgu cydweithredol hefyd yn fwy tebygol o ddatblygu sgiliau gweithio mewn tîm a chymdeithasol.  Ar y llaw arall esboniwyd gan Blatchford et al, (2005) gall dysgu o fewn grwpiau penodol ac yn gydweithredol fod yn her i rai unigolion o fewn dosbarthiadau gan gynnwys y disgyblion a’r athrawon.  Gall addysgu cydweithredol fod yn annodd i’w rheoli a chynllunio ar adegau i’r athrawon oherwydd bod angen llawer o sgiliau rheoli a threfnu dosbarth ar yr athro.  Gall rhai athrawon teimlo'n amharod i'w weithredu, gall hyn fod oherwydd diffyg hyder, profiad a hyfforddiant annigonol, neu nad ydynt am fentro tanseilio eu disgyblaeth a rheolaeth dosbarth neu am fod yna disgyblion heriol o fewn dosbarth.  Wrth ystyried y gosodiad yma, mae’n hanfodol yn y byd addysg heddiw bod plant yn cael y cyfleoedd i ddatblygu ac ehangu eu profiadau drwy nifer o ddulliau a strategaethau o ddysgu yn yr ysgol er mwyn galluogi iddyn nhw fod yn unigolion creadigol a mentrus yn ôl Pedwar Diben Donaldson, (2015) a’r ddogfen Dyfodol Llwyddiannus.  Felly mae’n hanfodol i geisio hybu y strategaeth yma o ddysgu ac addysgu mewn ysgolion heddiw a dyma beth sydd yn denu fy niddordeb ac yn rhoi’r awydd i mi ddewis y cwestiwn ymchwil yma.  
Noda Grigg, (2015) gall hybu addysgu cydweithredol o fewn yr ystafell ddosbarth rhoi’r cyfle i unigolion o fewn y grŵp ddeall gwahanol safbwyntiau wrth wrando ar ddisgyblion eraill ac hefyd gall rhoi’r cyfle i rai unigolion sydd ddim fel arfer yn ateb o flaen y ddosbarth gyfan i drafod a chyfiawnhau ei safbwynt a’i farn o fewn y trafodaeth grŵp. Atgyfnerthwyd gan Stevens and Slavin, (1995) drwy esbonio bod addysgu cydweithredol yn gallu lleihau’r bwlch rhwng perfformiad a chyrhaeddiad bechgyn a merched, cynyddu lefel academaidd disgyblion sydd â lefelau cyrhaeddiad is ond hefyd yn gallu codi lefelau cyflawniad disgyblion mwy abl a thalentog.  Er hyn, dywed Kelly, (2007) gall gweithio o fewn grwpiau penodol achosi gwrthdyniad o’r dasg benodol o ganlyniad i rai plant yn y grŵp yn trafod am faterion cwbl wahanol sydd yn gallu fod yn anfantais i waith grŵp cydweithredol.  Atgyfnerthwyd hyn gan Hastings and Wood, (2002) wrth nodi bod yna gwahaniaeth enfawr rhwng disgyblion yn eistedd wrth fwrdd a gwir waith cydweithredol dilys. Ychwanegwyd gan Howe and Mercer (2007) dydy rhoi’r cyfle i’r plant cydweithio o fewn grŵp ddim yn gryfder buddiol i ddysgu os nad ydynt wedi cael eu haddysgu i ddatblygu sgiliau cyfathrebu a chymdeithasol er mwyn sicrhau trafodaeth a gwaith dilys ac o safon uchel.  Drwy flaenoriaethu addysgu a datblygu sgiliau gwrando, cyfathrebu a chymdeithasol bydd hyn yn osgoi trafodaeth a chyfraniad aneffeithiol. (Mercer, 2000).
 Wrth ystyried y gosodiadau yma, mae’n amlwg bod addysgu yn gydweithredol yn fuddiol ym myd addysg heddiw ond mae hefyd nifer o drafferthion ac anawsterau er mwyn sicrhau addysgu cydweithredol effeithiol.  Rhodd y llenyddiaeth yma gymorth i ni fireinio ein cwestiwn ymchwil ar gyfer yr ymchwiliad yma.  Gobeithiaf i ddod o hyd i’r ffactorau hanfodol er mwyn hybu perthynas rhwng addysgu cydweithredol a chymhelliant a chyfranogiad disgyblion.

Esboniad o cynllun ein atudiaeth gwers.
Y fethodoleg a ddefnyddiwyd yn yr ymchwil yw astudiaeth gwers.  Peter Dudley a gyflwynodd y gysyniad o astudiaeth wers i’r Deyrnas Unedig nôl yn 2001 ac yna fe gyflwynodd peilot ar gyfer astudiaeth gwers yn genedlaethol o 2003 i 2005. (Dudley, 2014) Cafodd y gysyniad ei sefydlu yn Siapan. Astudiaeth gwers yw pan fod dau neu fwy o athrawon yn gweithio gyda’i gilydd er mwyn datblygu arfer dda yn yr ystafell ddosbarth, gan ganolbwyntio ar anghenion a dysgu disgyblion a cheisio datrys problem addysgu neu ddysgu sy’n effeithio ar gynnydd disgyblion. (Dudley, 2014) Soniwyd gan Cordingley et al, (2004) bod astudiaeth gwers yn cyfuno’r holl nodweddion dysgu ac addysgu proffesiynol mewn i’w gilydd sydd yn cael ei gynnal tu fewn i ystafell ddosbarth go iawn ymhlith disgyblion go iawn. Ychwanegwyd gan Hargreaves, (2012) bod astudiaeth wers yn cynnwys elfen o gydweithio ac arbrofi rhwng athrawon, sydd yn ceisio datrys problem neu addasu dull neu strategaeth er mwyn sicrhau effeithiolrwydd.  Atgyfnerthwyd gan Robinson et al, (2009) bod cymryd rhan mewn astudiaeth gwers lle mae athrawon yn gydweithredol er mwyn datblygu a gwella dysgu ac addysgu yw’r gweithred mwyaf fuddiol gall ysgol cymryd er mwyn gwella canlyniadau academaidd disgyblion. Dyma beth sydd wedi cyfiawnhau i fi a fy mhartner i ddewis y dull yma ar gyfer ein ymchwiliad. 


Cynllunio
Cynlluniwn ni yr un wers drwy gydweithio fel pâr.  Caswon trafodaeth dwys am beth oedd bwriad ein gwers a beth oedden ni eisiau darganfod o’r wers yma er mwyn ceisio ateb a ddatrys y cwestiwn ymchwil.  Roeddwn eisiau canolbwyntio ar ddarganfod a oes perthynas rhwng addysgu cydweithredol a chymhelliant a chyfrangoiad y disgyblion yn y dosbarth.  Felly daethom i benderfyniad i gynllunio gwers ymarferol a rhyngweithiol er mwyn hybu ac annog y disgyblion i weithio o fewn grwpiau er mwyn canolbwyntio ar ba fath o effaith mae dysgu cydweithredol yn gallu cael ar gymhelliant a chyfranogiad.  Ar ôl penderfynnu ar ein gwers aethom ati i greu ein cynllun gwers. Ystyriwyd gallwn addasu’r cynllun er mwyn cwrdd ag unrhyw faterion a gododd yn ystod y gwers cyntaf yn barod ar gyfer yr ail astudiaeth gwers.   Yna gwnaethom addysgu’r wers yn unigol i’r ddwy ysgol gwahanol ar adegau gwahanol.  Wrth i mi addysgu fy nosbarth yn gyntaf, roedd fy mhartner yn cymryd nodiadau pwrpasol yn benodol ar lefel hymgysylltiad a chymhelliant y disgyblion i wahanol strategaethau addysgu a dysgu.  Yna, cyfnewidwyd rôl a chefais y cyfle i arsylwi wrth i fy mhartner addysgu’r gwers ar ôl  i ni adfyfyrio ac addasu rhai nodweddion o’r cynllun er mwyn gwella’r ail astudiaeth gwers. (Gwelir Atodiad A).
Casglu data - Arsylwi
Y dull a ddefnyddiwyd er mwyn casglu data ar gyfer yr ymchwil oedd arsylwi.  Mae arsylwi yn ffordd buddiol ar gyfer astudiaeth wers oherwydd mae’n rhoi’r cyfle i weld agweddau ar ddysgu disgyblion trwy lygaid pobl eraill yn ogystal â thrwy ein hunain, ac rydym yn gallu cymharu'r dysgu gwirioneddol a arsylwyd yn y wers ymchwil gyda'r dysgu yr ydym yn ei ddychmygu pan wnaethom ei gynllunio.  Gall hyn rhoi’r cyfle i fod yn ymwybodol o bethau na fyddem fel arfer yn ymwybodol ohonyn nhw.  Gall hyn fod o ganlyniad i ni yn ei hidlo allan o ein ymwybyddiaeth neu oherwydd y byddai'n cael ei drin a’i ddatrys trwy ein system wybodaeth tactegol. (Dudley, 2014)   Data ansoddol a chasglwyd o’r astudiaeth gwers.  Pysleisiwyd gan Watzlawik a Born, (2007) bod ymchwil dada ansoddol yn ffordd o wneud ymchwil sy'n arwain un i ddealltwriaeth ddwfn o ganfod, disgrifio a dehongli realiti.  Penderfynwn i arsylwi’r disgyblion yn ystod yr astudiaeth gwers drwy arsylwi grŵp ffocws penodol wedi seilio ar allu’r disgyblion.  Cynlluniwn daflen ar gyfer arsylwi effaith dysgu cydweithredol yn benodol. Defnyddiwn graddfa wedi addasu o ysbrydoliaeth Graddfa Leuven. Soniwyd gan Laevers a Heylen, (2003) bod y raddfa Leuven yn ddull effeithiol er mwyn mesur ac adnabod ymglymiad unigolion.  Gall y raddfa mesur o 1 hyd at 7 neu 5.  Mae pob rhif yn rhan o’r raddfa ac mae yna ddisgrifiad manwl yn symboli pob rhif er mwyn categoreiddio ymatebion unigolion. Pwysleisiwyd gan Laevers, (1994) bod y raddfa Leuven yn effeithiol iawn ac yn ffordd syml ond yn fanwl er mwyn mesur ymglymiad unigolion ac mae’n caniatâi mesur nifer o bobl ar yr un amser.  Gwelir y ffurflen arsylwi wedi atodi yn yr atodiadau wedi labeli yn atodiad B. Mae yna nifer o weithgareddau cydweithredol wedi labeli ar y ffurflen arsylwi ble chafodd y plant ei arsylwi a’r graddio yn ôl eu hymglymiad.  Roedd colofn benodol ar gyfer y tri disgybl o’r grŵp ffocws ond hefyd roedd yna golofn ychwanegol ar gyfer cofnodi unrhyw ymatebion cyffredinol y dosbarth.  Hefyd gwelir colofn ar gyfer unrhyw sylwadau ychwanegol wrth arsylwi’r astudiaeth gwers.  Gwelir y raddfa Leuven ar waelod y daflen arsylwi. Cymerwyd nodiadau wrth arsylwi ymateb y grŵp ffocws i’r wers wrth i fy mhartner addysgu. Credaf fod y dull hwn yn effeithiol oherwydd ei bod yn annog cydweithio rhwng pâr er enghraifft y cynllunio ac yna adlewyrchiad a dadansoddiad clir ac mae’n rhoi’r cyfle i’r ddau ohonom ni i gyfnewid rôl er mwyn gweld safbwynt gwahanol o’r ymchwil wrth gynnal yr astudiaeth gwers yn y ddwy ysgol. 

Cyfweliadau 

Roeddwn wedi cyfweld â thri plentyn targed ym mhob ysgol. Canolbwyntiwyd ar yr un 3 disgybl o’r grŵp ffocws ar gyfer y cyfweliadau.  Cyfweliadau lled-strwythuredig lle gwahoddir hwy i ymateb i gwestiynau allweddol.  Cynhaliwyd y cyfweliadau yn y ddwy ysgol i’r grŵp ffocws cyfan lle cafodd y disgyblion y cyfle i fynegi barn eu hunain a ychwanegu tuag at pwyntiau ei gilydd yn ystod y cyfweliad. Sicrheir bod y cyfweliadau wedi cynnal mewn lleoliad anffurfiol a gwnaethom ni nodiadau o’u hymatebion.  Ni chafodd y plant eu gorfodi i ateb unrhyw gwestiwnau. Nodwyd gan Zwiers and Morrissette, (2013) bod cyfweliadau yn ddull effeithiol er mwyn defnyddio llais uniongyrchol y disgyblion i ddatblygu ansawdd yr addysgu ac yn seiliedig ar dystiolaeth cadarn.  Treiliwyd ddim fwy na 5 munud yn cynnal y cyfweliadau er mwyn osgoi diflasu a rhoi’r plant dan unrhyw bwysau a hefyd roeddwn wedi sicrhau i gynnal y cyfweliadau yn fuan ar ôl yr astudiaeth gwers er mwyn osgoi unrhyw trafferthion ac i gadw ffocws y disgyblion.  Cofnodwyd unrhyw nodiadau allweddol wrth i’r cyfweliadau mynd ymlaen er mwyn osgoi colli unrhyw atebion a phwyntiau pwysig a hanfodol ar gyfer ein ymchwil.    

Adlewyrchu ac adfyfyrio 

Cynhaliwyd trafodaeth byr rhwng fi a fy mhartner yn syth ar ôl y ddwy astudiaeth gwers.  Roeddwn wedi trafod a rhannu sylwadau y disgyblion o’r astudiaeth gwers, trafod a chwestiynu am y ffordd sut ddysgodd y disgyblion a pa mor effeithiol oedden nhw wedi ymateb a gweithio yn y wers wrth ystyried y grŵp ffocws. Caswom drafodaeth ac amser i adleryrchu er mwyn gwneud awgrymiadau ar gyfer ein ymchwil, codi rhagdybiaethau, ymhelaethu, cymhwyso ac ateb i amcanion y wers ac y disgyblion.  Yna adlewyrchwyd ar y nodiadau arsylwadol a’r nodiadau cyfweliad er mwyn sylwi ar unrhyw batrymau a tueddiadau er mwyn ddadansoddi yn fanwl ar gyfer ein ymchwil.  Pwysleisiwyd gan Appleyard and Appleyard, (2015) bod adlewrychu ac adfyfyrio ar addysgu ac ar ddata yn bwysig er mwyn cynnal ymchwil ddilys ac effeithiol.  Trafodwn cryfderau a gwendidau’r adtudiaeth gwers a beth oedd angen addasu neu gwella ar gyfer yr ail astudiaeth gwers er mwyn sicrhau eiun bod yn cynllunio a chynnal astudiaeth gwers o’r safon gorau phosib er mwyn cynnal ymchwil ddilys a ddibynadwy.  Gwnaethom adyfyrio ac adlerywyrchu ar ein astudiaethau gwers drwy cyflawni daflen a chafodd ei addasu o dull wedi’i seilio ar ddamcaniaeth Brookfield.  Drwy addasu dull Brookfield, caniateir i’r daflen i fod yn berthnasol ac yn fwy addas ar gyfer ein ymchwil.  Gwelir enghraifft o ein taflen adfyfyrio yn yr atodiad wedi labeli yn Atodiad C.

Ystyriaethau Moesegol
Wrth gynnal gwaith ymchwil o fewn ysgol ac ystafell ddosbarth mae rhaid sicrhau ystyriaethau moesegol ar gyfer yr ymchwil.  Pwysleisiwyd gan Kitchener and Anderson, (2014) bod proffesiynoldeb a chyfrinachedd yn hanfodol o bwysig wrth gynnal ymchwil ar addysgu mewn ysgol. Ar gyfer yr ymchwil, roedd angen cyflawni ffurflen foeseg (Ffurflen E1) yn ystyried nifer o ffactorau a gall cael effaith neu rwystro cynnal yr ymchwiliad er mwyn i fudd ddeillio o ymchwil ac i leihau’r risg o niwed.  Dilynwyd dogfennau canllaw Moesegol allanol BERA, (2011) a hefyd canllawiau UWTSD, (2017) er mwyn sicrhau bod yr ymchwil yn cael ei gynnal yn ddiogel ac i osgoi unrhyw drafferth.  Drwy ddilyn canllawiau’r brifysgol UWTSD, (2017) roeddwn wedi ystyried y risgiau posib i’r cyfranogwyr sef y disgyblion, yr ymchwilwyr a’r brifysgol ac yna cofnodi’r risgiau a sut yr oeddwn yn mynd i fynd a’r afael i osgoi a datrys y risgiau yma.  Er mwyn osgoi risgiau emosiynol i’r cyfranogwyr, roeddwn wedi sicrhau bod lles y plant yn flaenoriaeth yr holl amser.  Pwysleisiwyd bod yr ymchwil yn hollol wirfoddol, gall unrhyw blentyn dewis i beidio cymryd rhan neu fod hawl i dynnu allan o’r ymchwil ar unrhyw adeg. Er mwyn osgoi unrhyw risgiau i’r ymchwilydd; sicrhawyd nad oedd unrhyw risg o gyhuddiad o niwed neu anwedduster drwy sicrhau fod oedolyn ychwanegol yn y dosbarth bob tro yn ystod yr astudiaeth gwers a hefyd wrth i’r cyfweliadau cael ei gynnal gyda’r drws ar agor am yr holl amser. Cydnabyddid hawliau'r cyfranogwyr i gyfrinachedd ac anhysbysedd trwy gydol yr ymchwil.  Roeddwn i wedi paratoi llythyr ar gyfer y rhieni i ofyn am ganiatâd eu plentyn i gymryd rhan yn yr ymchwil.  Yn ogystal â hyn, paratowyd nodyn yn egluro nod yr ymchwil i holl ddisgyblion y dosbarth ac yn gofyn iddynt arwyddo os ydynt yn cydsynio i gymryd rhan yn yr ymchwil. (Gwelir y daflen cydsynio yn atodiad Ch).  

Astudiaeth gwers 1 a dadansoddiad
Cynlluniwyd gwers drawsgwricwlaidd ryngweithiol ac ymarferol er mwyn hybu addysgu cydweithredol. Penderfynwn fel pâr taw cynllunio gwers drawsgwricwlaidd fydd y ffordd fwyaf effeithiol er mwyn darganfod a oes perthynas rhwng cydweithio a chymhelliant a chyfranogiad oherwydd bydd yna sawl elfen o bynciau gwahanol yn cael ei chlymu mewn i un wers a bydd y plant yn gallu defnyddio cryfderau a diddordebau ei gilydd er mwyn cyfrannu tuag at un grŵp er mwyn cyrraedd nod y wers gyda’i gilydd fel tîm.   Gosodwyd y disgyblion yn eu grwpiau gyda 4 i 6 disgybl i bob grŵp trwy gymysgu’r bechgyn a merched.  Nod y wers oedd defnyddio’r deunyddiau ar gael yn y ‘siop’ i atal yr wy rhag torri wrth iddo lanio ar y llawr.  Yn syth, roedd y plant yn gyffrous a sylwodd rhai disgyblion bod angen gwir cydweithio a rhannu syniadau ei gilydd a thrafod yn fanwl ar gyfer y wers oherwydd roedd angen iddyn nhw amddiffyn wy go iawn.  Credaf roedd rhoi’r cyfrifoldeb i’r disgyblion i amddiffyn wy go iawn yn ffordd effeithiol o roi teimlad a phrofiadau bywyd go iawn i’r plant. Wrth sôn am feini prawf llwyddiant y wers, gofynnais yn syth am unrhyw syniadau unigol beth gall fod y meini prawf a chyn-lleied o ddisgyblion oedd yn teimlo’n hyderus i gynnig ateb a chyfrannu ar y dechrau.  Yna, rhoddes i ddwy funud i’r disgyblion i drafod â phartner neu mewn eu grŵp am y meini prawf ac yna gwnaeth hyder y plant a’u chymhelliant godi yn sylweddol (wrth sylwi ar y nifer fawr o’r disgyblion yn cyfrannu tuag at drafodaeth).  Ar ôl rhoi’r cyfle i drafod gyda phartner neu grŵp, cyfrannodd y dosbarth cyfan tuag at drafodaeth ar gyfer gosod meini prawf llwyddiant ar gyfer y wers cyn diwedd y cyflwyniad.  Roedd hyn yn amlwg bod hyder rhai unigolion wedi cynyddu o ganlyniad i’r drafodaeth grŵp.    Roedd hyn yn cychwyn effeithiol er mwyn denu sylw’r plant ar gyfer y wers gyfan ac i annog nhw i gyfrannu a chydweithio o’r dechrau. 
Roedd y plant yn frwdfrydig ac yn gyffrous i ddechrau’r gwneud wrth iddynt feddwl a thrafod am nod y wers.  Roedd y dosbarth yn gyffredinol wedi cael sgôr o 4 ar yr arsylwadau wrth gyfeirio at y raddfa Leuven sef yn ymddangos eu bod yn cyfrannu’n effeithiol ac nad oedden nhw yn colli diddordeb yn hawdd. (Gwelir atodiad D)   Sgoriodd plentyn 1, 2 a 3 sgôr uchel o gyfraniad i’r wers a’r drafodaeth grŵp. (Gwelir atodiad D)    Ar y cyfan roedd cyflwyniad y wers yn llwyddiant gyda’r plant yn gweithredu yn effeithiol erbyn diwedd y cyflwyniad.  Er mwyn gwella’r cyflwyniad, gallaf wedi trafod y cryfderau o gydweithio fel grŵp a beth sydd angen gwneud wrth weithio o fewn grŵp er enghraifft, gwrando ar bobl eraill, ystyried syniadau pawb, trafod, pwyso a mesur syniadau.  Gallaf wedi modelu beth sydd raid gwneud wrth gydweithio o fewn grŵp.  Gall hyn wedi lleihau’r cyfraniad isel ar ddechrau’r cyflwyniad ac wedi symud y cyflwyniad ymlaen yn fwy cyflym er mwyn rhoi mwy o amser ar gyfer cynllunio a gwneud.         
Yn ystod yr amser rhagfynegi a chynllunio, roedd nifer o’r disgyblion yn gyffrous ac ddi-amyneddgar ac roedd rhai eisiau bwrw ymlaen i greu yn syth heb feddwl am y rhagfynegi a’r cynllunio. Roedd yn bleser i weld bod y disgyblion yn frwdfrydig ac yn awyddus i ddechrau gwneud ond cafodd hyn effaith ar y canlyniad.  Erbyn hyn, roedd disgybl 2 yn eistedd yn bell oddi wrth weddill y grŵp ac yn eistedd yn dawel wrth i weddill y grŵp anwybyddu hwn. Dechreuodd i blentyn 2 llefain ac felly roeddwn i wedi camu mewn a stopio’r wers am funud er mwyn adolygu’r meini prawf llwyddiant gan rannu beth oedd angen sicrhau wrth wneud gwaith cydweithredol.  Hefyd pwysleisiwyd pwysigrwydd ystyried barn pawb yn y grŵp.  Cafodd hyn effaith negyddol ar ymateb cyfranogiad a chymhelliant cyffredinol y dosbarth, yn enwedig disgybl 2. (Gwelir atodiad D)     O ganlyniad i ail-gyfeirio tuag at nod y wers, y meini prawf llwyddiant a hefyd nodweddion hanfodol cydweithio o fewn grŵp, gwelais gynnydd yn dysgu cydweithredol y disgyblion ble roedd disgyblion yn annog eraill i rannu eu barn ac yna ystyried syniadau ei gilydd.  Wrth adfyfyrio ar y digwyddiad yma, gallaf wedi arbed y broblem a ddigwyddodd drwy esbonio a datgelu nodweddion hanfodol o addysgu cydweithredol i’r dosbarth cyfan yn ystod cyflwyniad y wers cyn dechrau unrhyw beth arall.  Gall hyn wedi sicrhau bod y plant yn deall beth sydd angen gwneud ac ystyried wrth gydweithio gydag eraill er mwyn cyflawni nod penodol a gall hyn wedi osgoi unrhyw broblemau yng nghanol y wers.  Tro nesaf byddaf yn sicrhau bod pob disgybl yn ymwybodol ac yn deall y prif nodweddion a sut i ymddwyn wrth ddysgu’n gydweithredol yn yr ystafell ddosbarth.  
O ganlyniad i’r gwrthdaro ar ddechrau’r cam rhagfynegi a chynllunio, doedd dim llawer o amser gyda’r disgyblion i drafod er mwyn penderfynu pa ddeunyddiau i ddewis a phrynu o’r siop.  Roedd y plant mor awyddus i greu, nad oeddent wedi gosod llawer o amser i gynllunio.  Er gosodwyd y rheol; dim ond un person o bob grŵp i’r siop, sylweddolais yr oedd yr unigolion yna yn dod i’r siop heb wir drafod â gweddill y grŵp am yr adnoddau neu’r deunyddiau yr oeddent eisiau. Roedd ychydig o ddadlau ymysg grwpiau oherwydd nad oedd y person a oedd yn gyfrifol am fynd i’r siop wedi prynu'r adnoddau cywir. Er hyn, enghraifft o gydweithio effeithiol oedd pan rannodd disgybl 3 syniad gyda’i grŵp sef clymu’r wy ar ben balŵn ac yna gadael e i gwympo, cafodd y grŵp cyfan drafodaeth am y syniad ac yna trafod beth fydd yn digwydd.  Yna ar ôl ystyried barn a rhesymu pobl eraill yn y grŵp; daeth disgybl 3 at gasgliad a dweud nid oedd ei syniad yn mynd i weithio gan fod pwysau’r wy yn mynd i droi’r balŵn wrth iddo gael i ollwng a bydd yr wy yn taro’r llawr yn gyntaf nid y balŵn.  Yna aeth y grŵp ymlaen i feddwl am syniadau arall er mwyn amddiffyn yr wy.  Roedd hyn yn enghraifft arbennig o addysgu cydweithredol ble roedd y disgyblion i gyd yn cyfrannu tuag at drafodaeth grŵp mewn ffordd bositif ac roedd yna lefel uchel o gymhelliant. 

Wrth symud ymlaen i’r cam nesaf o’r dasg sef y creu, roedd ymateb cyffredinol y disgyblion ar ei orau sef 5; (pob plentyn yn llwyr ganolbwyntio ac yn dangos diddordeb mawr yn y gweithgaredd) Hefyd roedd disgyblion 1, 2 a 3 yn dangos cynnydd yn ei chydweithio gyda sgôr o 5, 4 a 5. (Gwelir atodiad D) Gwelir enghraifft arall o gydweithio effeithiol pan roedd disgybl 3 yn cwestiynu ei grŵp ynghylch sut roeddent fynd i sicrhau nad oedd yr wy yn llithro o’r defnydd swigod.  Cafwyd ymateb wrth y grŵp a oedd yn esbonio y bydd y balŵn yn stopio hyn rhag digwydd, yna gwnaeth hyn i ddisgybl 3 sylweddoli a chydnabod ei gamddealltwriaeth.  Erbyn diwedd y wers, gwelwyd y dosbarth cyfan yn dechrau dod yn gyfarwydd a chydweithio gyda’i gilydd ble roedd plant yn cydweithio i ychwanegu a defnyddio’r arian yn fwy synhwyrol wrth fynd i’r siop gan gadw o fewn y gyllideb benodol i’w gymharu ar ddechrau’r wers.  Yn y diwedd dim ond un allan o bedwar wy gwnaeth ddim cracio.   Yn ôl y cyfweliadau, roedd y grŵp ffocws wedi adrodd nôl y dylen nhw fod wedi rhoi fwy o amser i’r cynllunio a’r drafodaeth er mwyn gwella eu dyfeisiau ac i ddim i ruthro ar ddechrau’r broses a gwastraffu arian yn y siop.  Ar y cyfan roedd pob disgybl yn y cyfweliad wedi mwynhau’r wers ac roedden wedi cwrdd â nod y wers gan ei fod wedi cydweithio yn effeithio fel grŵp.  Roedd pob disgybl ar y cyfan wedi mwynhau gweithio fel grŵp gan ei fod yn fwy diddorol, rhyngweithiol ac ymarferol ac mae e yn “debyg i weithio mewn tîm rygbi” (disgybl 3).  
  Tro nesaf byddaf yn llawer mwy llym wrth esbonio’r wers a byddaf yn creu rheolau arbennig ar gyfer mynd i’r siop.  Credaf, ar gyfer yr ail wers er mwyn casglu tystiolaeth well o addysgu cydweithredol byddwn yn cyflwyno a thrafod nodweddion cydweithio, cyflwyno rheolau penodol ar gyfer mynd i’r siop, a cheisio rheoli amser yn fwy effeithiol er mwyn sicrhau bod pob grŵp yn cael mwy o amser i gynllunio er mwyn osgoi rhuthro’r broses.  Bydd hyn caniatâi i’r disgyblion cydweithio yn fwy effeithiol fel grwpiau ac yna byddwn yn gallu darganfod a oes yna berthynas rhwng addysgu cydweithredol a chymhelliant a chyfranogiad disgyblion.       
Astudiaeth gwers 2 a dadansoddiad
Ar gyfer yr ail wers, penderfynwyd treulio llai o amser yn y cyflwyniad ar y cyfan er mwyn rhoi mwy o amser a rhyddid i drafodaethau grŵp a chynllunio ond roeddwn wedi sicrhau ein bod wedi pwysleisio ac esbonio beth sydd yn gwneud gwaith grŵp arbennig a pa nodweddion sydd angen er mwyn cydweithio yn effeithiol ar gyfer cyrraedd nod y wers.  Trafodwyd y nod a’r meini prawf llwyddiant yn syth mewn grwpiau er mwyn arbed unrhyw amser ac i sicrhau bod pob disgybl yn deall ac yn cydweithio mewn eu grwpiau yn syth o’r dechrau.    Roeddwn wedi modelu yn fwy effeithiol yn y cyflwyniad a chafodd hyn effaith cadarnhaol ar gyfranogiad a chymhelliant y disgyblion wrth ddysgu’n gydweithredol.  Roedd y disgyblion yn awyddus i ddechrau’r wers ond treuliwyd mwy o amser yn trafod a modelu rhagfynegi a chynllunio. (Gwelir atodiad Dd) Cafodd y disgyblion i’w annog i drafod gyda phartner a grŵp am y rhagfynegiad drwy drafod pa ddeunyddiau fydd mwyaf effeithiol neu leiaf effeithiol wrth ystyried pris y deunyddiau.  Modelwyd brawddegau megis “Rwy’n rhagfynegi.. Rwy’n credu..” 



O ganlyniad i fodelu’r rhagfynegiad a’r cynllunio yn ddwys yn ystod y cyflwyniad, roedd y cam yma yn llawer mwy llwyddiannus ac roedd llawer fwy o amser gyda’r disgyblion i gynllunio a thrafod yn eu grwpiau cyn mynd i’r siop i brynu deunyddiau ac yna gwneud y ddyfais i amddiffyn yr wy.  Roedd rhai grwpiau wedi penderfynu ar rolau penodol o fewn grŵp er enghraifft, mathemategydd, darlunydd, crewr. Roedd hyn yn enghraifft arbennig o addysgu cydweithredol oherwydd roedd y plant yn defnyddio ac yn ystyried cryfderau personol ei gilydd ac yn ei ddefnyddio er mwyn buddio’r grŵp.  Yn wahanol i’r wers flaenorol ac o ganlyniad i fwy o amser i gynllunio, roedd y disgyblion wedi gweithio allan yn gwmws yr hyn yr oeddent yn gallu fforddio cyn mynd i’r siop a’r newid yr oedd angen arnynt. (Gwelir atodiad Dd) Roedd ymateb tri disgybl yn uchel iawn a hefyd roedd yna llai o drafferth yn y cynllunio a chydweithio ar y cyfan felly roedd ymateb cyffredinol y dosbarth yn uwch hefyd.  Wrth ddod i ben a’r broses cynllunio, cymerodd disgybl 2 rôl flaengar drwy awgrymu i weddill y grŵp bod angen prynu'r deunyddiau mwyaf caled ar gyfer y tu allan a deunyddiau meddal ar gyfer "cushino'r" wy ac roedd e wedi cysylltu ag amddiffyn yr wy fel pecynnu parsel.  Cynigodd i’r grŵp i ddefnyddio deunydd swigen yn gyntaf ac yna bocs cardfwrdd.  Roedd gweddill y grŵp yn meddwl bod syniad disgybl 2 yn dda ac yn cyfaddef na fydden nhw wedi meddwl am hwnna ac eto sy’n enghraifft lwyddiannus o addysgu cydweithredol ac yn cysylltu gyda chymhelliant a chyfranogiad disgyblion.  (Gwelir atodiad Dd)

Ar ôl i’r grwpiau trafod a phenderfynu beth oedd angen o’r siop, aeth y disgyblion ymlaen i ddechrau’r broses o greu’r ddyfais i amddiffyn yr wy.  Clywir llawer o iaith o safon uchel yn ystod y creu o ganlyniad i’r modelu ar ddechrau’r wers.  Wrth i’r disgyblion creu’r ddyfais gwelir enghraifft arbennig o gydweithio gyda’r dosbarth cyfan yn dangos ymateb cyfranogiad uchel. (Gwelir atodiad Dd) Wrth i’r broses o greu dod i ben, mae disgybl 2 a gweddill ei grŵp yn dechrau gwerthuso ac adfyfyrio ar eu gwaith.  Maent yn difaru peidio prynu balŵn o’r siop.  Mae’r grŵp cyfan yn rhoi dadlau a gwahanol safbwyntiau i’w ei gilydd. Nid oedd y grŵp yn hapus iawn gyda'i dyfais. Wrth adfyfyrio, mae’r grŵp yn rhannu os bydden nhw yn cael y cyfle i ddechrau eto, bydden nhw yn prynu balŵn yn gyntaf. Taniwyd y drafodaeth yma o ganlyniad i drafod disgyrchiant a gwrthiant aer. Ar ddiwedd y wers, wrth ollwng yr wyau, llwyddodd tri grŵp allan o bedwar i amddiffyn yr wy.  Roedd hyn yn wahaniaeth enfawr i’w gymharu â’r wers gyntaf.  Gall hyn fod o ganlyniad i lai o amser i drafod a chynllunio fel grŵp yn y wers gyntaf a mwy o bwyslais ar nodweddion gwaith cydweithredol a chael mwy o amser i drafod a chynllunio fel grŵp. 

Canfyddiadau
  Wrth ystyried y canlyniadau o’r astudiaethau gwers a’r cyfweliadau, amlyga’r ymchwil fod addysgu cydweithredol yn llwyddiannus ac yn fuddiol ar gyfer datblygiad a dysgu disgyblion yn yr ysgol heddiw.  Mae’n amlwg fod addysgu cydweithredol yn strategaeth effeithiol er mwyn annog a hybu disgyblion chyfrannu yn wersi gyda lefelau uchel o gymhelliant. Atgyfnerthwyd gan Udvari-Solner and Kluth, (2017) bod myfyrwyr yn ymateb yn gadarnhaol iawn i dechnegau dysgu gweithredol a chydweithredol a bod y math hwn o addysgu yn rhoi sylw da i ddylunio, gwahaniaethu ac unigoli gwersi cyffredinol.  Mae disgyblion yn ymgysylltu yn fwy effeithiol ac yn ymddangos yn fwy deallus pan fydden yn cydweithio o fewn grŵp.  Gall hyn fod o ganlyniad i gynnydd yn gyfranogiad a chymhelliant y disgyblion. 


 Soniwyd gan y disgyblion yn gyffredinol o’r cyfweliadau eu bod yn mwynhau addysgu yn gydweithredol oherwydd mae’n rhoi’r cyfle i weithio gydag eraill ac maen nhw’n gallu ychwanegu tuag at atebion ei gilydd ac mae hyn yn helpu nhw i ddysgu wrth drafod ac esbonio.  Hefyd, gwnaeth un o’r disgyblion sôn bod gweithio o fewn grŵp yn lleihau’r pwysau o fod yn anghywir ac mae yna gyfle i rannu atebion gyda’i gilydd o fewn y grŵp cyn adrodd nôl i weddill y dosbarth neu’r athro.  Mae hyn yn amlygu fod gwaith grŵp ac addysgu cydweithredol yn effeithiol ac yn gallu codi cyfranogiad, cymhelliant a hunan hyder yr unigolion sydd yn rhan o grŵp neu dîm yn ystod gwers.  
  Hefyd un elfen sydd yn cydweithio gyda gwersi cydweithredol heddiw yw’r gwersi mwy trawsgwricwlaidd.  Mae’r gwersi trawsgwricwlaidd yn gallu gweithio ochr wrth ochr i wersi cydweithredol gan fod nifer o ddisgyblion yn gallu defnyddio sgiliau personol penodol ei gilydd o fewn grŵp ac yna cyfuno’r holl sgiliau er mwyn creu grŵp sydd yn cynnwys ystod eang o sgiliau a gwybodaeth er mwyn cydweithio i ddatrys problem neu gwrdd â nod.  Soniwyd Barkley et al, (2014) bod addysgu cydweithredol yn weithredol iawn oherwydd mae'n ei gwneud yn ofynnol i unigolion ryngweithio mewn ffyrdd trefnus gydag eraill i ddatrys problemau, ymarfer a datblygu sgiliau neu gynhyrchu gwaith mewn rhyw ffordd.  Ychwanegwyd gan Gillies, (2007) bod addysgu cydweithredol yn broses lle mae myfyrwyr yn rhyngweithio mewn grwpiau gyda bwriad i ofyn cwestiynau a pharchu galluoedd a chyfraniadau aelodau unigol.

 Wrth edrych ar ymateb y disgyblion o’r wers gyntaf ble roedd llai o bwyslais ar gynllunio ac roedd llai o eglurdeb am nodweddion cydweithio, doedd y wers gyntaf ddim mor llwyddiannus â’r ail wers ble roedd mwy o ffocws ar nodweddion addysgu cydweithredol a modelu ar gyfer cydweithio’n effeithiol fel tîm a hefyd roedd hyn wedi rhoi mwy o amser ar gyfer cynllunio ar gyfer y dasg.   Felly cafodd hyn effaith cadarnhaol ar yr ail wers lle'r oedd mwy o amser i’r disgyblion cydweithio a thrafod fel grŵp ac i rannu eu sgiliau er mwyn sicrhau fod y grwpiau yn cynllunio i’r safon gorau posib.  Mae hyn yn dweud wrthym fod rhaid i’r disgyblion i ddysgu sut i weithio fel grŵp yn gyntaf ac nid yw plant yn gallu cydweithio i’r safon uwch os nad ydynt yn gwybod sut i gydweithio’n effeithiol.  Atgyfnerthwyd gan Vygotsky (1896 – 1934) bod addysgu cydweithredol yn broses o ddysgu, os caiff ei reoli'n gywir, mae'n offeryn pwerus a all ganiatáu i addysgwyr fanteisio ar syniadau a gwybodaeth newydd; mae'n caniatáu herio a gwahaniaethu, gwella hyder a hunan-barch yn ogystal â chryfhau sgiliau cymdeithasol sydd yn sgil hanfodol ar gyfer bywyd pob dydd.  Mae hyn hefyd yn atgyfnerthu Pedwar Diben Donaldson, (2015) ble mae yna bwyslais i ddatblygu sgiliau cymdeithasol disgyblion er mwyn iddyn nhw i dyfu i fod yn unigolion iach, hyderus, mentrus, creadigol a gwybodus ar gyfer y byd go iawn. Gall addysgu cydweithredol fod yn strategaeth effeithiol iawn ar gyfer y cwricwlwm newydd a’r ddogfen Ddyfodol Lwyddiannus ond mae rhaid ymarfer a chyflwyno’r strategaeth yn fanwl iawn er mwyn cael y canlyniadau gorau.   

Casgliad
Wrth ddod at gasgliad, mae’n glir i weld bod yna berthynas amlwg rhwng addysgu cydweithredol a chymhelliant chyfranogiad disgyblion.  Mae addysgu cydweithredol yn cael effaith cadarnhaol ac yn hybu cymhelliant disgyblion sydd yna yn cael effaith cadarnhaol ar gyfranogiad disgyblion.  Felly mae yna berthynas agos rhwng addysgu cydweithredol a chymhelliant a chyfranogiad disgyblion.  Credaf fod y dull o gasglu data ar gyfer yr ymchwil sef astudiaeth gwers yn effeithiol ac yn fuddiol cefais gyfle i addysgu'r strategaeth addysgu gydweithredol i ddosbarth go iawn, cefais brofiad o addysgu o safbwynt personol ar yr unfan ar gyfer yr ymchwil ond hefyd yna drwy gael safbwynt ac adborth fy mhartner ymchwil wrth edrych o bersbectif gwbl wahanol wrth arsylwi ac yna cawsom gyfle i gyfnewid y rolau yma ble cefais y cyfle i arsylwi fy mhartner yn addysgu.  Roedd y dull a ddefnyddiwyd yn ddilys oherwydd roeddwn yn casglu data ein hunan o’r gwersi yr oeddwn yn addysgu, a hefyd casglu data ansoddol trwy gynnal cyfweliadau roedd yn rhoi canlyniadau ac atebion cynradd i ni fel ymchwilwyr felly roedd y canlyniadau a’r data yn realistig ac yn ddibynadwy.  Credaf ni all y canfyddiadau cael eu cyffredinoli oherwydd gall canlyniadau gwahanol cael ei greu yn dibynnu ar yr ysgol, natur y wers, nod y wers a’r strategaeth sydd yn cael ei ddefnyddio.  Felly mae hyn yn sicrhau fod ein canfyddiadau yn ddilys ac yn ddibynadwy ac yn bersonol i ein hymchwil ni.

Un o gryfderau’r dull oedd y rhyddid a’r hawl i gynllunio gwers a oedd yn berthnasol ac yn benodol i ein hymchwil ac ein bod yn gallu teilwra ein gwers er mwyn cael y canlyniadau mwyaf dilys a chywir i ein cwestiwn ymchwil.  Un o gyfyngiadau’r dull yma yw, gall yr athrawon cyd-gynllunio’r un wers ond yna gall yr athrawon addysgu’r wers mewn dwy ffordd gwbl wahanol sydd yn gallu cael effaith negyddol ar yr ymchwil a gall hyn effeithio dilysrwydd a dibynadwyedd yr ymchwil felly mae angen sicrhau fod yr athrawon yn addysgu’r un ffordd yn y gwersi.  Ar gyfer fy mhrofiad ysgol nesaf, byddaf yn ceisio hybu’r disgyblion i gymryd y cyfleoedd i gydweithio mewn grwpiau er mwyn datblygu sgiliau cyfathrebu, gwrando a chymdeithasu er mwyn i’r disgyblion i fuddio o addysgu cydweithredol ar gyfer y dyfodol. 

Os byddaf yn gwneud y wers hon eto, byddaf yn sicrhau fy mod yn rheoli’r amser yn fwy effeithiol wrth gyflwyno’r wers er mwyn galluogi mwy o amser ar gyfer y trafodaethau grŵp wrth ragfynegi a chynllunio.  Wrth reoli amser yn fwy effeithiol, gall hyn rhoi mwy o amser i’r plant cydweithio, trafod, rhannu syniadau a datrys problemau o fewn ei grwpiau er mwyn fod yn barod ac wedi paratoi a phenderfynu beth sydd angen prynu o’r siop ar gyfer creu dyfais i amddiffyn yr wy.   Yn y dyfodol, byddaf yn ymwybodol ac yn fwy hyderus sut i gynllunio gwersi cydweithredol a beth sydd angen i mi sicrhau a phwysleisio yn ystod cyflwyniad y wers sef nodweddion allweddol cydweithio mewn grŵp. 
  

Argymhellion
Un argymhell i wneud cyn addysgu gwers cydweithredol yw i sicrhau fod y dosbarth cyfan yn ymwybodol beth yw gweithio a chydweithio o fewn grŵp.  Sicrheir bod nodweddion allweddol gweithio mewn grŵp yn cael ei esbonio, trafod a’i phwysleisio cyn ddechrau gwers cydweithredol.  Ar gyfer llywio ymchwil pellach, gan ein fod yn gwybod bod gwersi cydweithredol o grwpiau disgyblion rhyw cymysg yn gweithio’n effeithiol gyda’i gilydd ac y mae perthynas bositif rhwng addysgu cydweithredol a chymhelliant a chyfranogiad (wrth edrych ar y canlyniadau a’r canfyddiadau), a fydd gwersi cydweithredol o grwpiau yr un rhyw yn gweithio yr un mor effeithiol? A fydd grwpiau o ferched yn unig a bechgyn yn unig yn cydweithio’n fwy effeithiol neu’n llai effeithiol na grwpiau rhyw cymysg a os oes yna perthynas gyda chymhelliant a chyfrangoiad wrth cydweithio yn y grwpiau yma.  

 Os byddaf yn gwneud ymchwil i astudiaethau wers eto hoffwn darganfod pa strategaethau rheoli dosbarth ac ymddygiad sydd yn fwyaf effeithiol mewn dosbarthiadau blwyddyn 5 a 6.  Byddaf yn ceisio cynllunio gwers drwy ddefnyddio nifer o strategaethau gwahanol er mwyn rheoli dosbarth ac ymddygiad er mwyn darganfod pa strategaeth sydd y fwyaf effeithiol a llwyddiannus.  

Cwestiynau Cyfweliad GrWwp Ffocws

1. Beth wnaethoch chi fwynhauamy
wers? A Pham?

2. Allwch chi siarad ychydig amyy sgiliau'y
defnyddioch chi yn ystod y wers?

3. Beth yw eich barn am drafod meini
prawf gyda phartner / grivp

4. sut mae adborth cyfoedionyn eich
helpu?

5. Sut roedd trafodaeth gyda'r grivp
ynglyn ag of fer / adnoddau wedi eich
helpu chi ?

6. Beth yw eich barn am weithio fel grivp?

/. Pam bod gweithio fel grivp yn helpu chi
ddatrys problemau?

8. Beth yw eich barn am wers ymarferol a
chydweithredol?

9. Pa fath o wers yr ydych yn hoffi? A
Pham?









Cwestiynau Cyfweliad Grŵp Ffocws  

 

1.

 

 Beth wnaethoch chi fwynhau am y 

wers? A Pham?

 

 

2.

 

 Allwch chi siarad ychydig am y sgiliau y 

defnyddioch chi yn ystod y wers?

 

 

3.

 

 Beth yw eich barn am drafod meini 

prawf gyda phartner / grŵp

 

 

4.

 

 Sut mae adborth cyfoedion yn eich 

helpu?

 

 

5.

 

 Sut roedd trafodaeth gyda'r grŵp 

ynglŷn ag offer / adnoddau wedi eich 

helpu chi ? 

 

 

6.

 

 Beth yw eich barn am weithio fel grŵp?

 

 

7.

 

 Pam bod gweithio fel grŵp yn helpu chi 

ddatrys problemau?

 

 

8.

 

 Beth yw eich barn am wers ymarferol a 

chydweithredol?

 

 

9.

 

 Pa fath o wers yr ydych yn hoffi? A 

Pham?

 


Microsoft_Word_Document.docx
[bookmark: _GoBack]Cwestiynau Cyfweliad Grŵp Ffocws 



1.  Beth wnaethoch chi fwynhau am y wers? A Pham?



2.  Allwch chi siarad ychydig am y sgiliau y defnyddioch chi yn ystod y wers?



3.  Beth yw eich barn am drafod meini prawf gyda phartner / grŵp



4.  Sut mae adborth cyfoedion yn eich helpu?



5.  Sut roedd trafodaeth gyda'r grŵp ynglŷn ag offer / adnoddau wedi eich helpu chi ? 



6.  Beth yw eich barn am weithio fel grŵp?



7.  Pam bod gweithio fel grŵp yn helpu chi ddatrys problemau?



8.  Beth yw eich barn am wers ymarferol a chydweithredol?



9.  Pa fath o wers yr ydych yn hoffi? A Pham?


image14.png




image1.emf
 


image2.png
Prifysgol Cymru
3Ny Y Drindod Dewi Sant

" University of Wales
Trinity Saint David




image3.jpeg
S. R Owe~




